Cuneiform Tablet Kt 94/k 1757 (AKT 6a 130)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na {d}MAR.TU-ba-ni <big_gap> e-nu-um-bé-lim LUGAL-{d}IM ù pá-na-kà qí-bi-ma um-ma ša-lim-a-šùr-ma 12 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu ša a-na na-ru-uq a-šùr-bé-el-a-wa-tim ma-áš-qá-al-tám pá-ni-tám ḫa-bu-lá-ku-ni ku-nu-ki-a pá-na-kà ù a-šùr-GAL DUMU ni-dí-ba-ni na-áš-ú-ni-ku-nu-tí ù ṭup-pí ša 12 ma-na KÙ.BABBAR ša ḫu-bu-li-a ša a-na 5 ša-na-tim a-ša-qú-lu-šu-nu-ma na-áš-ú-ni-ku-nu-tí a-na-kam IGI 3 DUMU um-me-a-ni KÙ.BABBAR ù ṭup-pá-am áp-qí-sú-nu-tí a-dí 20 ma-na 10 GÍN KÙ.BABBAR ša wa-aḫ-šu-ša-na ša iš-tí šu-nu-nu ù šu-ku-bi-im i-ba-ší-ú KÙ.BABBAR ku-nu-ki-a lu-ub-lu-ni-ku-nu-tí-ma ù ṭup-pá-am pá-ni-am ša 24 ma-na KÙ.BABBAR li-dí-nu-ni-ku-nu-tí-ma i-na li-bi₄ ṭup-pí-a šu-uk-na-šu KÙ.BABBAR ù ṭup-pá-am ša pá-na-kà ù a-šùr-GAL na-áš-ú-ni-ku-nu-tí-ni KÙ.BABBAR šu-uq-lá ù ṭup-pá-am ša ḫu-bu-li-a a-na ša ki-ma šu-ku-bi₄-im dí-na-a šu-ma u₄-mu-a a-ḫu-ru ta-aḫ-sí-is-ta-ku-nu id-a-a KÙ.BABBAR ša wa-aḫ-šu-ša-na a-na a-we-el-tim ú ṣú-ḫa-ar-tim pí-iq-da-ma i be-tí-a li-bi₄-ší